Erzju karogs

Erzju karogs (, burtiski "erzju tautas karogs") ir Krievijā dzīvojošās erzju tautas simbols.

 Karoga apraksts 
Karoga izmērs ir proporcijā 1:2. Tas sastāv no trim vienāda platuma horizontālām svītrām, no kurām augšējā ir balta, vidējā sarkana un apakšējā melna. To izstrādāja Valentīns Devjatkins un 1990. gadā atbalstīja biedrība "Mastorava". Pamatkrāsas, pēc autora idejas, atkārto vīriešu un sieviešu erziešu tautastērpu rakstu krāsas. 2006. gadā karogu apstiprināja Erzju tautas kongress, kā “savās krāsās simbolizējošu erzju brīvību, dzīvību un zemi”.

 Pielietojums 
Erzju trikolors tiek izmantots gan oficiālajos erzju svētkos, gan tautas ikdienā, kultūras dzīvē. Tomēr tam nav oficiāla statusa. Lielāko daļu svētku, kuros izmanto karogu, rīko erzju tautas kongresi. Aktīvisti lieto šo karogu arī citās teritorijās. Karogs tiek lietots arī, lai pasvītrotu erzju atšķirību no mokšiem, kurus daļa uzskata par kopīgas mordviešu — erzju un mokšu — tautas sastāvdaļu, kamēr vairums nodala tās kā radnieciskas, bet atsevišķas tautas.

Reizēm tiek lietoti karoga varianti ar ornamentiem.

 Līdzīgi karogi 
Horizontālu baltsarkanmelnu karogu lieto arī citas organizācijas un vietas, tai skaitā Baltkrievijas Brīvības partija un Oņoras ciems Jakutijā.

 Atsauces 

 Ārējās saites 

Kategorija:Somugri
Kategorija:Karogi